Kittilässä voi ihmetellä jäästä tehtyä Rautavaltaistuinta. White Walker -lumihuone. Lohikäärmeitä on tehty jäästä ja lumesta. Luminen Westerosin seinäkartta on esillä Kittilän Snow Villagessa.

Snow Village ja HBO Nordic loivat yhteistyössä Game of Thrones -sarjasta tutun maailman lumesta ja jäästä Kittilään.

Snow Villagen hotellikylässä kävijät pääsevät kokemaan Game of Thronesin innoittamana luotuja lumi- ja jääveistoksia sekä tiloja.





White Walker -lumihuone.

Hotellikylässä ihastella muun muassa jäästä tehtyä Rautavaltaistuinta, laskea liukumäkeä lohikäärmettä pitkin ja yöpyä White Walker -lumihuoneessa.

– Vieraamme pääsevät nauttimaan maailman parhaiden jää- ja lumiveistäjien rakentamista veistoksista, kuten valtavista lohikäärmeistä, Hall of Faces -seinästä, lumisesta Westerosin seinäkartasta ja seisoa jäästä tehdyn Vuoren vieressä, kertoo Snow Villagen rakennusryhmän johtaja Tomi Kurtakko.

Lohikäärmeitä on tehty jäästä ja lumesta.

Game of Thrones -teemalla toteutettu lumen ja jään maailma on jatkumo HBO Nordicin huhtikuussa 2016 Helsingissä järjestämälle Game of Thrones -sarjan The Hall of Faces -tapahtumalle.